  Майя Бывальцева 3-тӥ тулыспалэ Удмуртиысь Вылӥ суд элькунлэн азьвыл тӧроезлэн Александр Соловьёвлэн апелляционной ӝожтӥськонэзъя пумкыл кутӥз. Азьвыл кутэм приговорез воштытэк кельтӥзы. Со сярысь улосвылысь суд департаментлэн пресс-службаез ивортӥз. Тодэ вайытом, 2020-тӥ арын коньывуонэ Дэри ёросысь суд Соловьёвез 10 арлы чурыт режимен ужась колоние пытсэт сьӧры келяны но 275 миллион манет штраф тырыны пукыл кутӥз. Следствиосъя изоляторын но дораз арест улын пукем дырез суд пумкылэн пусъем дыре пыртыны пуктӥз. Соин ик политик колониын куать арлэсь кӧня ке тросгес дыр ортчытоз. Пумкыл (приговор) кужымаз пыриз Тодэ вайытом, Удмуртилэсь азьвыл тӧрозэ 2017-тӥ арын 4-тӥ оштолэзе ӝегатӥзы. Сое Кам но Буй шуръёс вамен выжъёсты лэсьтӥсь компаниослэсь 139 миллион манет взятка басьтэмен, коммерци огазеяськонлэсь 2 миллион 700 сюрс манет сылӥсь люкетсэ басьтэмен, озьы ик солы ваньбурен герӟаськем кадастр юрттӥськетэз катэз тӥяса сётӥзы шуыса янгыше уськытӥзы.  Тегъёс: Мерлык Ижкар Удмуртия АлександрСоловьёв судъёс  